Põhjamaine mentaliteet ulatub tema sõnul ka teistesse valdkondadesse ja üldse ei peaks nii palju mikromanageerima. Näiteks, kas minister peab nii suurel määral sekkuma tervishoiuküsimustes? Kuigi üldiselt kiidab Peterson eelmist ministrit Tanel Kiike, on see just otsene vihje tema tegemistele.
Koalitsioonilepingus kokkulepitu kohta on Peterson väga optimistlik. Kuigi ta ise laua taga ei olnud, kirjeldati neid kõnelusi talle kangelaslikuna. “See mobiliseerumine oli nii kõva, et äkki on see esimene koalitsioonileping, mis saab 85 kuni 90 protsenti täidetud ka,” usub Peterson. “Need punktid, mis seal kirjas on – need kindlasti juhtuvad.”
Uued märksõnad: kokkuleppekultuur ja dialoog
Ministrirollis soovib Peterson kindlasti edendada kokkuleppimist sotsiaalpartnerite vahel. “Esiteks see võtab halduskoormust vähemaks, kui osapooled asjatundlikult omavahel asju kokku lepivad. Ühtlasi võtab maha ka lobi hirmu, et keegi tuleb ja teeb endanimelisi seadusi.”
Just lobistidega suhtlemise hea tava tõi Petersonile kaela ka esimese skandaali ministriametis, millest ta kokkuvõttes võitjana välja tuli.
Klassikalise koridorides lobistamise asemel võiks Petersoni hinnangul hoopis suured huvigrupid avalikult kokku saada ja omavahel tasakaalukalt ja asjatundlikult läbi rääkida. “Minu idee on nii palju kui võimalik levitada kokkuleppekultuuri. Alustades kas või sellest, et kuidas haiglate projekteerimisel kaasataks õdesid ja arste.”
Välkpakkumine!
Geeniuse tellimus
- Ligipääs seitsme Geeniuse portaali kõikidele artiklitele.
- Ligipääs Geeniuse kohalike portaalide sisule.
- Ajakirjade Autoleht, Digi, Miisu, Mood ja Muki artiklite lugemisõigus veebis.
7.99 € / kuu
Tellija andmed
Soovid maksta arvega, teha hulgitellimuse või otsid teistsugust tellimust? Kõik tellimisvõimalused leiad siit.